als_Latn dik_Latn sag_Latn
Këngëtarja e njohur, Ellie Goulding ka trehuar se trupi i saj kishte filluar të “dorëzohej” kur ajo ishte në pikën më të keqe të lodhjes së saj të tepërt.
Këngëtarja kohëve të fundit është duke pauzuar nga karriera e saj muzikore, pasi edhe i është këshilluar një gjë e tillë nga mjeku.
“Unë isha diagnostifikuar me lodhje të tepërt disa muaj më herët, por vetëm tani e kuptoj se sa vështirë ishte. Tani kur kujtoj prapa, lodhjen time, dëshirën për të mos ushtruar fizikisht dhe dëshirën për të mos bërë asgjë…e kuptoj se nuk ishte depression, ishte thjesht trupi im që po dorëzohej”, ka thënë Goulding në një revistë për revistën Stylist, transmeton Klan Kosova.
Këngëtarja 29 vjeçare ka bërë të ditur se ajo do të pushojë për disa kohë nga karriera e saj në muajin korrik, pasi ishte frikësuar se mund të humbiste krejtësisht zërin e saj.
Ajo kishte bërë të ditur se ka pasur shumë koncerte dhe shumë angazhime duke shtuar se nuk dëshiron të anulojë koncertet e saj por kjo ishte gjë e detyrueshme për të.
Pos që këngëtarja është përballur me lodhje të madhe, është raportuar se ajo ka pasur telashe edhe me pagjumësinë.
als_Latn als_Latn als_Latn als_Latn als_Latn als_Latn